Nikollë Marku

At Nikollë Marku prift shqiptar ortodoks e patriot që drejton Dioqezën e “Shën Mërisë” në qytetin e Elbasanit në Shqipëri.

Jeta
I lindur me 3 dhjetor 1948 në qytetin e Elbasanit. Babai i tij ka qenë normalist në shkollën normale të Elbasanit që ka qenë themeluesja dhe arkitektja e arsimit kombëtar shqipëtar për pregaditjen e kuadrove të para të arsimit në rang kombëtar.

Qysh fëmijë At Nikolla është edukurar në frymën e dashurisë për Atdheun dhe prindërit e tij.

Gjatë periudhës së socializmit punoi si llogaritar në financë ndërsa me ngadhnjimin e demo-kracisë në Shqipëri udhëton në Greqi në studime teologjike ku edhe ndiqet nga Kisha Ortodokse Greke për pikpamjet e tij për kombin dhe fenë. Studimet i vazhdon në Shqipëri ku i përfundon me rezultate mbresëlënse. Megjithëse i përfundon studimet me sukses, përsëri kreu grek i Kishës Ortodokse në Shqipëri Anastas Janullatos e pengon dhënien e diplomës, për motive të njëjta për të cilat ishte larguar nga studimet në Greqi. Megjithatë, për një kohë vishet prift në Maqedoni nga Kisha Ortodokse Maqedone.

Populli i Elbasanit, me datë 8 tetor 1995 e vendos me aklamacion në kryeqendrën e kishave ortodokse të Elbasanit, pra në kishën e “Shën Mërisë” ku edhe vazhdon luftën e tij të shenjtë për frymën Noliste në Kishën Autoqefale Ortodokse të Shqipërisë.